钦定古今图书集成/理学汇编/学行典/第247卷 > 赵禧
## 钦定古今图书集成/理学汇编/学行典/第247卷 > 赵禧

按《青州府志》：“赵禧，字元吉，号佑伭，益都人。为邑功曹，
独持宽厚。有被官重刑者，所仇，犹从旁厄之，人莫敢
视。禧为疗治于弥陀寺，得不死。甦而问姓名，匿不言。
后为文水丞，有上舍以贿进，斥其使布，令邑中为诫。
岁饥，佐长令赈贷，又私治粥食饿人。永宁以南，初被
寇，暴骨如阜，禧遣人持畚锸瘗骼无算。上司拟荐用”，
会母老，亟请休致，民留不得，为肖像祀之。后立《去思
碑》于县，以识遗爱。癸巳大饥，煮粥以食，流移全活甚
众。识者谓有陈太丘、王彦方风。范。季子秉忠，以戊戌
廷试第一人及第。